אוריינטציה סוציוסקסואלית

אוריינטציה סוציוסקסואלית (באנגלית: Sociosexual Orientation) היא הבדל בין-אישי המתאר את מידת הנכונות של האדם להיות מעורב ביחסי מין לא מחייבים ומין מזדמן מחוץ לזוגיות. אנשים שנמוכים בנטייה זאת נמנעים ממין מזדמן; הם מעדיפים יותר אהבה, מחויבות וקרבה רגשית לפני קיום יחסי מין עם בני זוג רומנטיים. אנשים הגבוהים בנטייה זאת מוכנים לקחת יותר סיכונים, לקיים יחסי מין מזדמנים והם מעדיפים להשתתף במין ללא אהבה, מחויבות או קרבה. השאלון לאוריינטציה סוציוסקסואלית (אנ') פותח על ידי סימפסון וגנגסטד, והוא תורגם לעברית ותוקף על ידי שגיב-ריס ועמיתיה. הסולם מאפשר גם הערכה נפרדת של שלושה היבטים של סוציוסקסואלית: התנהגות, עמדות כלפי יחסי מין, ותשוקה. הסולם מכיל 9 פריטים והוא כלי למילוי עצמי בו נדרשים הנבדקים לדרג אותם על מדד של 8 נקודות מ-1 שהוא "לגמרי לא מסכים" עד 8 שהוא "מסכים מאוד" למעט הפריטים אשר מתייחסים להתנהגות הנבדק, בהם הוא נדרש לרשום מספר מתוך סדרה של אפשרויות לצד הפריט. 9 הפריטים בשאלון הם: עם כמה פרטנרים שונים קיימת יחסי מין במהלך השנה שחלפה? _______ עם כמה פרטנרים שונים את/ה צופה, כי תקיימ/י יחסי מין במהלך חמש השנים הבאות (אנא ציינ/י הערכה ספציפית ריאלית)? _______ עם כמה פרטנרים שונים קיימת יחסי מין בהזדמנות אחת בלבד? ________ באיזו תדירות את/ה מפנטז/ת על קיום יחסי מין עם פרטנר שאינו בן/בת זוגך הקבוע/ה (הנוכחי)? זה בסדר לקיים יחסי מין ללא אהבה. אני יכול/ה לדמיין את עצמי חש/ה בנוח ונהנה/נהנית מקיום יחסי מין מזדמנים עם פרטנרים שונים. עליי להיות קשור/ה מאוד למישהו/למישהי (הן רגשית והן פסיכולוגית) לפני שאוכל לחוש בנוח וליהנות לחלוטין מקיום יחסי מין עמו/עמה באיזו תדירות את/ה חווה עוררות מינית כאשר אתה בקשר לא רומנטי עם מישהו/י בחיי היום-יום, באיזו תדירות יש לך פנטזיות ספונטניות על קיום יחסי מין עם מישהו/י שזה עתה פגשת? בחמש התכונות הגדולות, אנשים עם רמה גבוהה של אוריינטציה זאת נוטים לקבל ציון גבוה יותר בפתיחות לחוויה, ולהיות מוחצנים יותר, פחות נעימים, נמוכים יותר בציר הכנות-ענווה במודל ששת הממדי HEXACO, להפגין יותר ארוטופיליה (יחס חיובי למיניות), אימפולסיביות גבוהה, סיכוי גבוה יותר לקחת סיכונים, סיכוי גבוה להיות בעלי סגנון התקשרות נמנע, סיכוי נמוך להיות להיות בעלי סגנון התקשרות בטוח, וציון גבוה בתכונות של השילוש האפל (כלומר, נרקיסיזם פתולוגי, מקיאווליזם, פסיכופתיה). גברים עם רמת גבריות גבוהה נוטים להיות גבוהים בנטייה זאת, ונשים שהן "טיפוס ערב מובהק" (Eveningness) נוטות להיות גבוהות בנטייה זאת. ניטור עצמי גבוה (Self-Monitoring) נקשר גם הוא לנטיה גבוהה לסוציוסקסאליות, ללא קשר למגדר או לנטייה מינית. מיניות תאוריית היסטוריית החיים מופקרות רשימת הפסיכופתיה המעודכנת פוליאמוריה J. A. Simpson, S. W. Gangestad, Individual differences in sociosexuality: evidence for convergent and discriminant validity, Journal of Personality and Social Psychology 60, 1991-06, עמ' 870–883 doi: 10.1037//0022-3514.60.6.870 Dafna M. Sagiv-Reiss, Gurit E. Birnbaum, Marilyn P. Safir, Changes in Sexual Experiences and Relationship Quality During Pregnancy, Archives of Sexual Behavior 41, 2012-10-01, עמ' 1241–1251 doi: 10.1007/s10508-011-9839-9 Lars Penke, The revised Sociosexual Orientation Inventory (SOI-R): Short Manual Lameiras Fernández, M.; Rodríguez Castro, Y. (2003). "The Big Five and sexual attitudes in Spanish students". Social Behavior and Personality. 31 (4): 357–362. doi:10.2224/sbp.2003.31.4.357. Wright, T. M. (1999). "Female sexual behavior: Analysis of Big Five trait facets and domains in the prediction of sociosexuality". Dissertation Abstracts International: Section B: The Sciences & Engineering. 59: 5611. Bourdage, J.S.; Lee, K.; Ashton, M.C.; Perry, A. (2007). "Big Five and HEXACO model personality correlates of sexuality". Personality and Individual Differences. 43 (6): 1506–1516. doi:10.1016/j.paid.2007.04.008. Schmitt, D. P.; Buss, D. M. (2000). "Sexual dimensions of person description: Beyond or subsumed by the Big Five?". Journal of Research in Personality. 34 (2): 141–177. CiteSeerX 10.1.1.386.6601. doi:10.1006/jrpe.1999.2267. Seal, D. W.; Agostinelli, G. (1994). "Individual differences associated with high-risk sexual behaviour: Implications for intervention programmes". AIDS Care. 6 (4): 393–397. doi:10.1080/09540129408258653. PMID 7833356. Brennan, K. A.; Shaver, P. R. (1995). "Dimensions of adult attachment, affect regulation, and romantic relationship functioning". Personality and Social Psychology Bulletin. 21 (3): 267–283. doi:10.1177/0146167295213008. S2CID 145711350. Simon, E. P. (1997). "Adult attachment style and sociosexuality". Dissertation Abstracts International: Section B: The Sciences & Engineering. 57: 5966. Foster, J. D.; Shrira, L.; Campbell, W. K. (2006). "Theoretical models of narcissism, sexuality, and relationship commitment". Journal of Social and Personal Relationships. 23 (3): 367–386. doi:10.1177/0265407506064204. S2CID 143798856. Jonason, P. K.; Li, N. P.; Webster, G. W.; Schmitt, D. P. (2009). "The Dark Triad: Facilitating short-term mating in men". European Journal of Personality. 23: 5–18. CiteSeerX 10.1.1.650.5749. doi:10.1002/per.698. S2CID 12854051. Clark, A. P. (2004). "Self-perceived attractiveness and masculinization predict women's sociosexuality". Evolution and Human Behavior. 25 (2): 113–124. doi:10.1016/s1090-5138(03)00085-0. Jankowski, Konrad S; Díaz-Morales, Juan Francisco; Vollmer, Christian; Randler, Christoph (2014). "Morningness–eveningness and sociosexuality: Evening females are less restricted than morning ones". Personality and Individual Differences. 68: 13–17. doi:10.1016/j.paid.2014.04.006. Sakaguchi, K.; Sakai, Y.; Ueda, K.; Hasegawa, T. (2007). "Robust association between sociosexuality and self-monitoring in heterosexual and non-heterosexual Japanese". Personality and Individual Differences. 43 (4): 815–825. doi:10.1016/j.paid.2007.02.006.